text: Ono 'afinong a siiked a matifac ko ka'akawang( 棕櫚科常綠喬木) a kilang ko ’icep ato ’afinong, o ka’akawang no cecay a kilang i, anca tahiraay i 2 (a 公尺 )a lalaten. O nani “pinang” a sowal no Mallaysiya ko lalengatan no ngangan no ’icep. Itini i finawlan no ’Amis i, o sapihamham to lafang ko ’icep ato sapa’icep to widang, o sapipatafang to liteng ato kawas ko ’icep, malecad to imi no kacilemed ato kaci’aloman no wawawawa ko imi no ’icep. O sapa’icep to widang ato salawina ano malaholoholol. O heci no ’icep nga’ayay a kemkemen a mi’icep, o teloc ato focacing nira i, nga’ayay a tangtangen. Ona teloc no ’icep i, pan-tin-son sanay ko ngangan nira to no Kowaping, o teloc no ’icep, I kafekang no kilang, koengelay kohecalay hato tefo’, mansa singangan to pan-tin-son.